Tervehdys leiriläisten kotiväelle!

Lapsenne on ilmoitettu Raahen seurakunnan ja Vihannin 4H:n Tosi Säpäkkä leirille, joka pidetään 4-6.8 Alpuanharjun hiihtomajalla, Hiihtopaikantie 107, 86460 Vihanti.

Leirille tullaan omilla kyydeillä.
Leiri alkaa keskiviikkona klo 14.00 ja ensimmäinen ruokailu on päivällinen klo 16.00.
Leiri päättyy perjantaina klo 13.00.

**Leirille tarvitset mukaan:**
•    retkipatja, makuupussi ja tyyny (sekä oma teltta, jos on)
•    omat peseytymisvälineet (pyyhe, hammasharja ja –tahna yms.) ja mahdolliset lääkkeet
•    vaihtovaatetta (myös sotkuisempaan askarteluun soveltuvaa vaatetta)
•    ulkoiluvaatteet ja kengät sään mukaan
•    hyttysmyrkkyä?
•    leirimaksun 20€, joka maksetaan käteisellä leirille tultaessa ja ”Lupa osallistua leirille” -lomakkeen (löytyy tämän sivun alareunasta)

Huomioithan, että ohjaajilla ei ole leirillä mukana särkylääkkeitä, joten he eivät voi antaa lapselle muita kuin hänen omia lääkkeitään, joista maininta lupalapussa.

Seurakunta on vakuuttanut leiriläiset tapaturmien osalta, mutta vakuutus ei kata leiriläisten omaisuutta. Tabletteja ym. laitteita ei kannata ottaa lainkaan mukaan. Kännykät lasketaan käsistä viimeistään klo 22. Näin taataan riittävät yöunet jokaiselle.

Koronatilanteen huomioimme leirillä tehostetulla käsihygienialla. Tilanteen huomioiden on edelleen erittäin tärkeää, että leiriläisen osallistuminen leirille perutaan, jos leiriläisellä on ylähengitystieoireita, joiden syy on vielä koronatestillä selvittämättä. Jos leiriläisellä havaitaan hengitystieinfektio-oireita leirin aikana, hänet kotiutetaan mahdollisimman pian.

Mikäli lapsen osallistuminen leirille joudutaan perumaan, pyydämme ilmoittamaan siitä mahdollisimman pian, jotta paikka voidaan tarjota jonossa oleville. Peruutuksen voi tehdä sähköpostilla osoitteeseen vihanti@4h.fi.

Alla on ”Lupa osallistua leirille”- lomake, jonka voi tulostaa tai kirjoittaa käsin niiltä osin, mikä on olennaista leiriläisen kohdalla.
Iloisin leiriterveisin Samuel Koivunen p. 040 6710705 (leirin vastaava työntekijä) ja Elli Yypänaho 0409644298.